### Resume

Arbejdsmarkedsudvalget skal til Byrådet indstille valg af 1 medlem til bestyrelsen for FGU Trekanten.

### Sagsfremstilling

FGU Trekanten er en forberedende grunduddannelse med skoler i Vejle Kommune, Fredericia Kommune, Middelfart Kommune og Billund Kommune. Uddannelsen er for unge mellem 15 og 25 år, som har brug for at blive klar til at tage skridtet videre med en erhvervsuddannelse, en gymnasial uddannelse eller et job.

På FGU er der både almene fag, praktiske fag og praktik, og det er muligt at vælge mellem tre forskellige uddannelsesspor – almen grunduddannelse, produktionsgrunduddannelse og erhvervsgrunduddannelse.

Ifølge vedtægternes § 2, stk. 2, udpeger Vejle Kommune 1 medlem til bestyrelsen, som varetager den overordnede ledelse. Arbejdsmarkedsudvalget skal derfor indstille til Byrådet, hvilket medlem, der vælges til bestyrelsen.

Bestyrelsen består af 11 medlemmer med stemmeret, hvoraf 10 er udefrakommende, samt to medlemmer uden stemmeret. De 10 medlemmer fordeler sig således:

+ 1 medlem fra Kommunalbestyrelsen i Vejle kommune
+ 1 medlem fra Kommunalbestyrelsen i Billund kommune
+ 1 medlem fra Kommunalbestyrelsen i Fredericia kommune
+ 1 medlem fra Kommunalbestyrelsen i Middelfart kommune
+ 1 medlem fra KKR i Region Syddanmark
+ 1 medlem fra FH i Fredericia kredsen
+ 1 medlem fra FH i Vejle kredsen
+ 2 medlemmer fra Arbejdsgiverorganisationen DI og/eller Danske Erhverv
+ 1 medlem fra Erhvervsuddannelserne - Syddansk Erhvervsskole, EUC [adresse], SOSU FVH, [adresse], IBC eller Erhvervsgymnasiet Grindsted

Bestyrelsen holder minimum fire årlige møder.

Indstillingen foretages jf. styrelseslovens § 24 som flertalsvalg, medmindre udvalget er enige om andet.

Der kan ydes befordringsgodtgørelse, jf. styrelseslovens § 16, stk. 4, litra b. Der kan ligeledes ydes erstatning for dokumenteret tabt arbejdsfortjeneste, jf. styrelseslovens § 16, stk. 3, litra b – forudsat denne ordning er valgt af det enkelte medlem.

### Historik

Økonomi- og arbejdsmarkedsdirektøren indstiller 20. januar 2022, pkt. 5:

at Arbejdsmarkedsudvalget indstiller til Byrådet, at der indstilles 1 medlem til bestyrelsen for FGU Trekanten.

Beslutning fra Arbejdsmarkedsudvalget, 20. januar 2022, pkt. 5:

Arbejdsmarkedsudvalget indstiller Michael Lund som medlem af FGU Trekantens bestyrelse.

### Beslutning

Byrådet valgte Michael Lund.

Fraværende Øjvind Østergaard. I stedet mødte Per Frandsen.